కలకప్ప బండి

కలకప్ప గురుశాంతప్ప బండి కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు రాన్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై  2012 జూలై 12 నుండి 2013 మే 13 వరకు మహిళా &  శిశు అభివృద్ధి శాఖ మంత్రిగా పని చేశాడు. 
రాజకీయ జీవితం
కలకప్ప బండి భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2004 కర్ణాటక శాసనసభ ఎన్నికలలో రాన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి 	గురుపాదగౌడ పాటిల్‌పై 8065 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2008 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  గురుపాదగౌడ పాటిల్‌పై 1830 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికై,  2012 జూలై 12 నుండి 2013 మే 13 వరకు మహిళా &  శిశు అభివృద్ధి శాఖ మంత్రిగా పని చేశాడు. 

కలకప్ప బండి 2013 కర్ణాటక శాసనసభ ఎన్నికలలో రాన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి గురుపాదగౌడ పాటిల్‌ చేతిలో 18227 ఓట్ల తేడాతో ఓడిపోయాడు. ఆయన 2018 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  గురుపాదగౌడ పాటిల్‌పై 7,334 ఓట్ల మెజారిటీతో గెలిచి మూడోసారి శాసనసభ సభ్యుడిగా  ఎన్నికయ్యాడు. 

కలకప్ప బండి 2023 కర్ణాటక శాసనసభ ఎన్నికలలో రాన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి గురుపాదగౌడ పాటిల్‌ చేతిలో 24,688 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు
వర్గం:2008 కర్ణాటక శాసనసభ్యులు